เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ธอส.ออกมาตรการพิเศษช่วยลูกค้าโอนบ้าน
นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธนาคารได้เตรียมความพร้อมการบริการเพื่อรองรับปริมาณสินเชื่อที่อาจเพิ่มสูงขึ้นมากในเดือน มี.ค.นี้ เนื่องจากจะครบกำหนดสิ้นสุดมาตรการกระตุ้นอสังหาริมทรัพย์ ด้วยการลดหย่อนภาษีและค่าธรรมเนียม โดยได้ออกโครงการพิเศษสินเชื่อบ้านอนุมัติด่วนภายใน 7 วันทำการ (นับจากเอกสารประกอบการยื่นกู้ครบ) และเร่งทำนิติกรรมให้แล้วเสร็จภายใน 3 วันทำการ เพื่อให้ลูกค้าสามารถโอนที่อยู่อาศัยได้ทันภายในวันศุกร์ที่ 26 มี.ค. 2553
นอกจากนี้ ตั้งแต่วันที่ 2 มี.ค.31 พ.ค. 2553 ธนาคารยังได้มอบสิทธิอัตราดอกเบี้ยเงินกู้พิเศษ สำหรับกลุ่มข้าราชการ/พนักงานรัฐวิสาหกิจที่ยื่นกู้โดยขอใช้สิทธิสวัสดิการในอัตรา 0% นาน 6 เดือน เดือนที่ 712 คิดอัตราดอกเบี้ยลูกค้ารายย่อยชั้นดี (เอ็มอาร์อาร์) ลบ 2.25% ปีที่ 2 เอ็มอาร์อาร์ลบ 2% 
สำหรับลูกค้าในโครงการจัดสรรที่ธนาคารรับเป็นแหล่งเงินกู้ระยะยาว (LTF) จะคิดดอกเบี้ยในอัตรา 0% นาน 3 เดือน เดือนที่ 424 คิดอัตราดอกเบี้ยเอ็มอาร์อาร์ลบ 2% ขณะที่ลูกค้าในโครงการจัดสรรที่ธนาคารรับเป็นโครงการ Fast Track หรือ Regional Fast Track จะคิดดอกเบี้ย 0% นาน 6 เดือน เดือนที่ 724 คิดอัตราดอกเบี้ยเอ็มอาร์อาร์ลบ 2.00% โดยปัจจุบันดอกเบี้ยเอ็มอาร์อาร์เท่ากับ 6.50%
มาตรการนี้ธนาคารต้องการส่งเสริมการเป็นเจ้าของที่อยู่อาศัยของข้าราชการและพนักงานรัฐวิสาหกิจ และลดภาระค่าใช้จ่ายให้กับลูกค้าประชาชนที่ต้องการมีที่อยู่อาศัยเป็นของตัวเองได้ง่ายยิ่งขึ้น
เคทีซีเอาใจคนรักรถ
นายวรวุฒิ นิสภกุลธร รองประธานเจ้าหน้าที่บริหาร สายงานธุรกิจบัตรเครดิต บริษัท บัตรกรุงไทย (เคทีซี) เปิดเผยว่า เพื่อกระตุ้นกำลังซื้อและตอบแทนลูกค้าบริษัทได้จัดแคมเปญพิเศษในงาน “บางกอก อินเตอร์เนชั่นแนล มอเตอร์โชว์ ครั้งที่ 31” ระหว่างวันที่ 26 มี.ค.–6 เม.ย.นี้ ที่ศูนย์นิทรรศการและการประชุมไบเทค บางนา ใน 2 รูปแบบ แบบแรก เมื่อใช้จ่ายผ่านบัตรเครดิตเคทีซีที่ไหนก็ได้ตั้งแต่ 5,000 บาทขึ้นไป ลูกค้าสามารถนำเซลส์สลิปมาลงทะเบียนที่บูธเคทีซีในงานจะได้รับเงินคืนค่าน้ำมันเข้าบัญชีบัตรเครดิต (Cash Back) 100 บาท พร้อมบัตรเข้าชมงานมอเตอร์โชว์ 2 ใบ และรับเพิ่มเงินคืนค่าน้ำมันเข้าบัญชีบัตรเครดิตอีก 100 บาท เมื่อนำเซลส์สลิปที่ใช้จ่ายในงานตั้งแต่ 5,000 บาทขึ้นไป 
แบบที่สอง สามารถรับสิทธิซื้อ “เคทีซี ออโต้ แพ็ค” ในราคาพิเศษ อาทิ พ.ร.บ.คุ้มครองผู้ขับขี่ รถยนต์ 1 ปี/คูปองล้างรถ บริการช่วยเหลือฉุกเฉิน บริการตรวจสอบช่วงล่าง บริการรถเช่า 1 วันฟรี 
ปัจจุบันเคทีซีมีสมาชิกบัตรเครดิตทั่วประเทศกว่า 1.62 ล้านใบ โดยเป็นสมาชิกในกลุ่มออโต้กว่า 3 แสนใบ
ร้านทองเปิดซื้อขายแต่เพิ่มรปภ.
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า ร้านทองเยาวราช พาหุรัด และพื้นที่ใกล้การชุมนุมกลุ่มคนเสื้อแดง เปิดทำการซื้อขายทองเป็นปกติ โดยผู้ค้าแต่ละร้านได้เพิ่มมาตรการดูแลรักษาความปลอดภัยเพิ่มขึ้น เนื่องจากทองคำมีราคาสูง 
นายจิตติ กล่าวว่า จะเฝ้าติดตามสถานการณ์การชุมนุมของกลุ่มคนเสื้อแดงอย่างใกล้ชิด ซึ่งหากการชุมนุมเกิดความรุนแรง หรือรัฐบาลไม่สามารถควบคุมสถานการณ์ได้ จะตัดสินใจประกาศปิดร้านทองอีกครั้ง
นายจิตติ กล่าวถึงแนวโน้มราคาทองคำระยะนี้ว่า จะขึ้นลงในช่วงแคบ ระหว่าง 1.71.75 หมื่นบาท สำหรับวันที่ 16 มี.ค. ราคาทองคำปรับตัวเพิ่มขึ้น 50 บาท ทองคำแท่งซื้อ 1.71 หมื่นบาท ขายออก 1.72 หมื่นบาท ทองรูปพรรณรับซื้อ 16,857.92 บาท ขายออก 1.76 หมื่นบาท
เดินหน้าคลินิกค้ำประกันสินเชื่อช่วยเหลือเอสเอ็มอี
ร.ท.นพดล พันธุ์กระวี รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ในฐานะหัวหน้าคณะทำงานศูนย์ช่วยเหลือเอสเอ็มอี เปิดเผยว่า บสย.จะจัดคลินิกค้ำประกันสินเชื่อ ในวันที่ 26 มี.ค.นี้ ที่ จ.สงขลา เพื่อให้บริการคำปรึกษา ช่วยเหลือผู้ประกอบการเอสเอ็มอีในพื้นที่และจังหวัดใกล้เคียง กรณีติดปัญหาการขอสินเชื่อกับสถาบันการเงินให้สามารถเข้าถึงแหล่งเงินทุนได้มากขึ้น 
ร.ท.นพดล กล่าวว่า ในปีนี้ บสย. จะจัดคลินิกค้ำประกันสินเชื่อรวมทั้งสิ้น 12 ครั้ง เป็นการดำเนินการอย่างต่อเนื่องจากปี 2552 ปัจจุบันมีผู้เข้าขอรับคำปรึกษารวมทั้งสิ้น 334 ราย อนุมัติสินเชื่อรวม 448.55 ล้านบาท โดยมี บสย. ค้ำประกัน 275.80 ล้านบาท และสามารถขอสินเชื่อได้โดยมีหลักประกันเพียงพอไม่ต้องให้ บสย. ค้ำประกันจำนวน 551.70 ล้านบาท
ทั้งนี้ การดำเนินงานคลินิกค้ำประกันสินเชื่อเอสเอ็มอีเป็นอีกหนึ่งแผนปฏิบัติการเชิงรุกของ บสย. ที่ต้องการให้การช่วยเหลือเอสเอ็มอีครอบคลุมทุกภาคส่วน เพื่อกระตุ้นเศรษฐกิจโดยรวมของประเทศ และกำลังอยู่ระหว่างเสนอครม.เพื่อเพิ่มวงเงินค้ำประกัน